#  *Výbor*

 *Národnej rady Slovenskej republiky*

*pre hospodárstvo, výstavbu a dopravu*

 8. schôdza výboru

 Číslo: CRD - 2516/2010 - VHVD

**63**

## U z n e s e n i e

**Výboru Národnej rady Slovenskej republiky**

**pre hospodárstvo, výstavbu a dopravu**

z 18. novembra 2010

k vládnemu návrhu zákona, ktorým sa mení a dopĺňa zákon č. 609/2007 Z. z. o spotrebnej dani z elektriny, uhlia a zemného plynu a o zmene a doplnení zákona č. 98/2004 Z. z. o spotrebnej dani z minerálneho oleja v znení neskorších predpisov v znení neskorších predpisov (tlač **95**)

**Výbor Národnej rady Slovenskej republiky**

**pre hospodárstvo, výstavbu a dopravu**

#### s ú h l a s í

s vládnym návrhom zákona, ktorým sa mení a dopĺňa zákon č. 609/2007 Z. z. o spotrebnej dani z elektriny, uhlia a zemného plynu a o zmene a doplnení zákona č. 98/2004 Z. z. o spotrebnej dani z minerálneho oleja v znení neskorších predpisov v znení neskorších predpisov (tlač **95**);

#### o d p o r ú č a

# Národnej rade Slovenskej republiky

vládny návrh zákona, ktorým sa mení a dopĺňa zákon č. 609/2007 Z. z. o spotrebnej dani z elektriny, uhlia a zemného plynu a o zmene a doplnení zákona č. 98/2004 Z. z. o spotrebnej dani z minerálneho oleja v znení neskorších predpisov v znení neskorších predpisov (tlač **95**) schváliť so zmenami a doplnkami uvedenými v prílohe tohto uznesenia;

#### u k l a d á

 predsedovi výboru predložiť stanovisko výboru k uvedenému návrhu zákona predsedovi gestorského Výboru Národnej rady Slovenskej republiky pre financie a rozpočet.

 Stanislav **J a n i š**

 predseda výboru

overovateľ výboru

Alojz **P ř i d a l**

##  *Výbor*

 *Národnej rady Slovenskej republiky*

*pre hospodárstvo, výstavbu a dopravu*

Príloha

k uzneseniu č. 63

##### Z m e n y a  d o p l n k y

k  vládnemu návrhu zákona, ktorým sa mení a dopĺňa zákon č. 609/2007 Z. z. o spotrebnej dani z elektriny, uhlia a zemného plynu a o zmene a doplnení zákona č. 98/2004 Z. z. o spotrebnej dani z minerálneho oleja v znení neskorších predpisov v znení neskorších predpisov (tlač **95**)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**K Čl. I**

1. V 1. bode v § 2 ods. 1 písm. b) sa slovo “Guadalope” nahrádza slovom “Guadalupe” a slovo “Guayana” sa nahrádza slovom “Guyana“.

Ide o gramatickú opravu oficiálnych názvov uvádzaného štátu a územia.

2. V 1. bode sa v poznámke pod čiarou k odkazu 1 v obidvoch vetách na konci pripájajú tieto slová “(Ú. v. EÚ C 83, 30.3.2010)”.

Ide o doplnenie miesta uverejnenia citovaných zmlúv jednotným spôsobom.

3. V 7. bode sa v úvodnej vete vypúšťajú slová „a) a“.

Vypustenie navrhovaného doplnenia týkajúceho sa spotreby v § 33 ods. 1 písm. a) z dôvodu jej neopodstatnenosti v ustanovení upravujúcom vznik daňovej povinnosti pri dodaní zemného plynu.

4. V 8. bode písmeno c) znie:

„c) spotreby zemného plynu na výrobu stlačeného zemného plynu.“

Úprava za účelom jednotnej terminológie v zákone (aj s navrhovanými ustanoveniami), kde sa v prípade použitia spotrebného plynu na výrobu stlačeného zemného plynu používa pojem „spotreba“ a zároveň sa z dôvodu duplicity vypúšťa úprava výnimky, keďže tá je už dostatočne obsiahnutá v 7. bode predkladaného návrhu zákona.

5. V 9. bode sa v úvodnej vete vypúšťajú slová „a) a“ .

Vypustenie navrhovaného doplnenia týkajúceho sa spotreby v § 33 ods. 1 písm. a) z dôvodu jej neopodstatnenosti v ustanovení upravujúcom daňového dlžníka pri dodaní zemného plynu.

6. V 10. bode písmeno c) znie:

„c) spotrebovala zemný plyn na výrobu stlačeného zemného plynu.“.

Úprava za účelom jednotnej terminológie v zákone (aj s navrhovanými ustanoveniami), kde sa v prípade použitia spotrebného plynu na výrobu stlačeného zemného plynu používa pojem „spotreba“ a zároveň sa z dôvodu duplicity vypúšťa úprava výnimky, keďže tá je už dostatočne obsiahnutá v 9. bode predkladaného návrhu zákona.

7. V 12. bode v § 48a ods. 1 znie:

„(1) Registrácia oprávneného spotrebiteľa uhlia a povolenie na uhlie oslobodené od dane podľa § 19 písm. j) predpisu účinného do 31. decembra 2010 platí do 31. mája 2011.“.

Ide o legislatívnu úpravu platnosti registrácie a povolenia, ktoré majú byť v platnosti aj 31. mája 2011 a k ich zániku má dôjsť až od 1. júna 2011. Formulácia v predkladanom návrhu zákona by mala za následok neplatnosť týchto registrácií a povolení už 31. mája 2011, teda o jeden deň skôr. Zároveň sa upravuje slovné spojenie „oslobodené uhlie“, ktoré platný zákon nepoužíva na „uhlie oslobodené od dane“.

8. V 12. bode v 48a ods. 3 znie:

 „(3) Registrácia oprávneného spotrebiteľa zemného plynu na odber zemného plynu oslobodeného od dane podľa § 31 ods. 1 písm. i) predpisu účinného do 31. decembra 2010 platí do 31. mája 2011.“.

Ide o legislatívnu úpravu platnosti registrácie, ktorá má byť v platnosti aj 31. mája 2011 a k jej zániku má dôjsť až od 1. júna 2011. Formulácia v predkladanom návrhu zákona by mala za následok neplatnosť týchto registrácií už 31. mája 2011, teda o jeden deň skôr.

9. V Prílohe č. 2 sa v prvom bode v okrúhlej zátvorke na konci vkladá bodkočiarka a pripájajú sa tieto slová “Ú. v. EÚ L 195, 2.6.2004”.

Ide o doplnenie uvádzania publikačného zdroja jednotným zaužívaným spôsobom.